आश्रम की संपत्ति के विवाद में अब तक कई साधु-संतों ने गंवाई है जान, पढ़ें पूरी रिपोर्ट
बात 1991 की है जब 25 अक्टूबर को रामायण सत्संग भवन के संत राघवाचार्य की हत्या कर दी गई थी। राघवाचार्य आश्रम के बाहर टहल रहे थे तभी स्कूटर सवार लोगों ने उन्हें घेर लिया।
नई दिल्ली: अखाड़ा परिषद के अध्यक्ष नरेंद्र गिरि की संदिग्ध अवस्था में हुई मौत को लेकर जहां कई सवाल खड़े हो रहे हैं वही सुसाइड नोट में भी जिस विवाद का जिक्र किया है वो भी फ़िलहाल संपत्ति से जुड़ा बताया जा रहा है। इससे पहले भी कई साधु संतों की जान संपत्ति विवाद में जा चुकी है। नरेंद्र गिरि की संदिग्ध मौत से एक बार फिर यह सवाल खड़ा हो गया है कि क्या संतों का मन संपत्ति में लग गया है? बात 1991 की है जब 25 अक्टूबर को रामायण सत्संग भवन के संत राघवाचार्य की हत्या कर दी गई थी। राघवाचार्य आश्रम के बाहर टहल रहे थे तभी स्कूटर सवार लोगों ने उन्हें घेर लिया। पहले उनको गोली मारी गई और फिर चाकू से गोदकर बेरहमी से कत्म कर दिया गया। कत्ल का ये सिलसिला यहीं नहीं थमा। करीब दो साल बाद 9 दिसंबर 1993 को रामायण सत्संग भवन के ही संत रंगाचार्य की ज्वालापुर में हत्या कर दी गई थी। इसके बाद वर्ष 2000 में एक सनसनीखेज घटना हरिद्वार में हुई थी जब चेतन दास कुटिया में अमेरिकी साध्वी प्रेमांद की दिसंबर 2000 में लूटपाट के बाद हत्या कर दी गई थी।कब-कब हुई साधुओं की हत्याहैरानी की बात ये है कि इन सभी घटनाओं के पीछे संपत्ति ही बड़ी वजह रही। कहीं मठ की लड़ाई तो कहीं आश्रम के झगड़े की वजह से साधु-संतों के कत्ल की घटनाएं सामने आईं।